## Primjer broj 3- Stalna sredstva

### Izvod iz kontnog okvira:[[1]](#footnote-1)

### Klasa 0: Neuplaćeni upisani kapital i Stalna imovina

00-Neuplaćeni upisani kapital

### 01-Nematerijalna imovina

010-Ulaganja u razvoj

011- Koncecije, patenti, licence i slična prava

012- Goodwill

014-Ostala nematerijalna ulaganja

015-Nematerijalna ulaganja u pripremi

016-Avansi za nematerijalna ulaganja

**02-Nekretnine, postrojenja, oprema i biološka sredstva**

020-Zemljište

021 Šume i višegodišnji zasadi

022-Građevinski objekti

023-Postrojenja i oprema

024-Investicione nekretnine

025-Osnovno stado

026-Ostale nekretnine, postrojenja i oprema

027-Nekretnine, postrojenja, oprema i biološka sredstva u pripremi

028-Avansi za nekretnine, postrojenja, oprema i biološka sredstva

029-Ulaganja na tuđim nekretninama, postrojenjima i opremi

**03-Dugoročni finansijski plasmani**

030-Učešće u kapitalu zavisnih pravnih lica

031-Učešće u kapitala pridruženih pravnih lica

032-Učešće u kapitalu ostalih pravnih lica i druge HOV raspoložive za prodaju

033-Dugoročni krediti matičnim, zavisnim i ostalim povezanim licima

034-Dugoročni krediti u zemlji

035-Dugoročni krediti u inostranstvu

036-HOV koje se drže do dospijeća

038-Ostali dugoročni finansijski plasmani

039- Ispravka vrijednosti dugoročnih finansijskih plasmana

**04-Stalna sredstva namijenjena prodaji**

### 3-1:Preduzeće „XYZ“ ima sljedeće stanje na računima glavne knjige na dan 01.01.:

Tekući račun 30.000€

Osnovni kapital 30.000€

Otvoriti poslovne knjige a zatim hronološki i sistematski proknjižiti sljedeće poslovne transakcije uvažavajući pretpostavku da je na sve ulazne i izlazne fakture obračunati PDV po opštoj važećoj stopi.

1. a)Od preduzeća ″Korali″ primili smo fakturu sa PDV-om br.15 za kupovinu mašine. Kupovna vrijednost mašine iznosi 500€. Mašinu treba dopremiti i montirati.

b)Dobavljač ″Trans″ je ispostavio fakturu sa PDV-om br.20 za prevoz nabavljenog sredstva. Troškovi prevoza su 100€. Sredstvo je potrebno montirati.

c)Mašina je stavljena u upotrebu prema zapisniku stručne komisije i odluci nadležnog organa.

1. Prema ugovoru kupljena je korišćena mašina, čija je istorijska nabavna vrijednost 15.000€. Dobavljač je ispostavio fakturu sa PDV-om. Kupovna (fakturna) vrijednost mašine je 9.000€. Sredstvo je stavljeno u upotrebu prema komisijskom zapisniku.
2. Preduzeće je primilo fakturu bez PDV za kupljenu zgradu-magacin, koji je sagrađen 1989. godine. Prema kupoprodajnom ugovoru vrijednost zgrade je 40.000€, a zemljišta 30.000€;
3. Poreska uprava je izvršila procjenu vrijednosti zgrade- magacina na iznos 40.000€, s zemljišta na iznos 35.000€. Odredila je porez na promet nepokretnosti u iznosu od 1.200€, a 1.050€ na zemljište (riješenje nadležnog poreskog organa). Poslovna zgrada je stavljena u upotrebu ( komisijski zapisnik).
4. Po fakturi ino-dobavljača (dobavljača u inostranstvu) kupljena je mašina čija je fakturna vrijednost 3.000€. Uvozna carina, po carinskoj deklaraciji, je 800€.Uplaćene su obaveze po osnovu PDV i carina (izvod). Sredstvo je potrebno dopremiti do magacina.
5. Autoprevoznik u zemlji je poslao fakturu za troškove prevoza uvezene mašine. Troškovi prevoza su 100€. Mašinu je potrebno montirati (veza promjena 5).

3-2: Hronološki i sistematski proknjižite sljedeće promjene u preduzeću „X“, ako je stanje na relevantnim računima glavne knjige sljedeće: tekući račun 17.000€, građevinski objekti 30.000€, Ispravka vrijednosti građevinskog objekta 10.000€

1. Sklapamo ugovor sa građevinskim preduzeće ″Rad″ o izgradnji upravne zgrade. Predračunska vrijednost iznosi 5.000€. Finansiranje se vrši iz sopstvenih izvora. U skladu sa odredbama ugovora, izvođaču radova je isplaćen avans[[2]](#footnote-2)  u iznosu od 2.800€ za početak gradnje (izvod poslovne banke i avansna faktura).
2. Od izvođača radova primljena je I privremena obračunska situacija na iznos 3.332€. Vrijednost realizovanih radova je 2.800€. Obracunati PDV po opstoj stopi.
3. Obavezu prema izvođaču radova, na osnovu I privremene obračunske situacije, preduzeće je isplatilo preko tekućeg računa po odbitku datog avansa.(izvod)
4. Primljena je II privremena obračunska situacija. Ukupna vrijednost realizovanih radova je 3.500€, a PDV je obračunat po opštoj stopi.
5. Primljena je konačna obračunska situacija. Ukupna vrijednost završenih radova je 5.000€, a PDV je obračunat po opštoj stopi.
6. Stručna komisija je izvršila tehnički prijem objekta i objekat je stavljen u upotrebu (veza promjena 5).

3-3: Proizvodno preduzeće ″BB″ ima na dan 30.06. tekuće godine sljedeće stanje na relevantnim računima glavne knjige: Oprema 26.000€, Tekući račun 33.400, Osnovni kapital 82.000€, Ispravka vrijednosti opreme 12.500€, Dobavljači 4.900€, Dugoročni krediti 3.000€. Investicije u toku (izgradnja građevinskog objekta) 3.000€, Građevinski objekti 150.000€, Ispravka vrijednosti građevinski objekata 60.000€

Prenijeti dato stanje na račune glavne knjige, a zatim hronološki i sistematski proknjižiti sljedeće poslovne promjene :

1. Preduzeće je prodalo mašinu u iznosu od 1.500€ (prodajna vrijednost mašine). Nabavna vrijednost sredstva je 2.000€, a otpisana 1.000€. Poslali smo fakturu kupcu sa obračunatom opštom stopom PDV-a.
2. Prema odluci nadležnog organa rashoduje se mašina čija je nabavna vrijednost 1.000€ a otpisana 800€. Obračunati PDV po opštoj stopi.
3. Prema fakturi kupljena je korišćena dizalica za 8.000€. PDV je obračunat po opštoj stopi . Od dobavljača smo dobili sljedeće podatke o kupljenoj mašini: sadašnja knjigovodstvena vrijednost je 5.000€, a otpisana vrijednost 4.000. Sredstvo je potrebno dopremiti.
4. Prema fakturi autoprevoznika troškovi autoprevoznika kupljene dizalice (veza promjena 3) su 100€. Faktura je izdata bez PDV. Prema komisijskom zapisniku stavili smo kupljenu dizalicu u upotrebu.
5. Izvođač radova je ispostavio konačnu obračunsku situaciju. Prema konačnoj obračunskoj situaciji ukupna vrijednost završenog građevinskog objekta je 4.300€, a PDV je obračunat po opštoj stopi. Komisijski zapisnik o prijemu sredstva u upotrebu još nije stigao u knjigovodstvo.
6. Donijeta je odluka da se rekonstruiše zgrada zamijenom krovne konstrukcije i instalacija čime će se produžiti vijek trajanja zgrade. Nabavna vrijednost zgrade je 30.000€ . Otpisana vrijednost iznosi 10.000€. Procijenjeno je da je vrijednost krova i instalacija u vrijednosti objekta 7.000€ i da je njihovo stanje takvo da se mogu smatrati 100% otpisanim. Po završetku radova isporučena je konačna obračunska situacija na iznos 10.000€. PDV obračunati po opštoj stopi.

3-4: Na osnovu datih podataka na računima glavne knjige odgovorite na sljedeća pitanja:

a)Koliko iznosi vrijednost stalne imovine?

b)Koliko iznosi vrijednost nekretnina, postrojenja i opreme u upotrebi?

c)Koliko iznosi vrijednost obrtne imovine?

|  |  |  |
| --- | --- | --- |
| D |  Investicije u toku  | P |
|  | 20000 | 15000 |  |
|  | 8000 |  |  |

|  |  |  |  |
| --- | --- | --- | --- |
| D  | oprema P  |  |  |
| 10000 | 16000 |  |  |  |
| 25000 |   |  |  |  |
| 15000 |   |  |  |  |

|  |  |  |
| --- | --- | --- |
| D | ispravka vrijednosti opreme  | P |
|  | 10000 | 6000 |  |
|  |   | 8000 |  |
|  |   | 3000 |  |

|  |  |  |
| --- | --- | --- |
| D | Dati avansi za građ. objekte  | P |
|  | 3000 |  |  |
|  |   |  |  |

|  |  |  |
| --- | --- | --- |
| D | Dati avansi za nabavku robe  | P |
|  | 900 |  |  |
|  |   |  |  |

1. Kontni okvir za privredna društva i druga pravna lica, Sl.CG,br.5,2011, str.100 [↑](#footnote-ref-1)
2. Poreski obveznik je dužan izdati račun za svako predplaćanje (avans) koje primi prije izvršenog prometa proizvoda. Kod avansa, poreska obaveza nastaje na dan prijema avansa, nezavisno da li je izvršena isporuka proizvoda ili usluga. PDV se obračunava primjenom preračunate stope. Preračunata stopa se primjenjuje kada se iz naknade u koju je sadržan PDV po stopi od 19% ili 7% mora izračunati iznos PDV. Obrazac za izračunavanje preračunate stope je: *propisana stopa PDV\*100/100+propisana stopa PDV tj. za iznos PDV od 19% preračunata stopa je 15,97%, a za iznos od 7% iznos preračunate stope je 6,54%. Na osnovu izmijena Zakona o PDV opšta stopa od 01.01.2018. biće 21%.* [↑](#footnote-ref-2)